Amstetten, Ausztria – 04/02/2026

**LiSEC Technical Sales Support: A berendezés-tervezés jövőjének svájci bicskája**

Egy olyan világban, amelyben a siker kulcsa a rugalmasság, a hatékonyság és a digitalizáció, a LiSEC hatékony megoldást kínál a berendezések jövőorientált tervezéséhez. Az új gépek és skálázható berendezések, szoftvermegoldások vagy a meglévő gyártósorok átalakításának tervezése során a LiSEC Technical Sales Support (TSS) új mércét állít fel a síküveg-feldolgozáshoz kapcsolódó berendezések tervezése terén. A TSS nem pusztán műszaki támogatás - előretekintő partner a nagy teljesítményű gyártási megoldások megvalósításában.

**A jövőképes tervezés az erős alapoknál kezdődik**

A jövő követelményei dinamikusak - a LiSEC pedig rugalmas, moduláris megközelítéssel válaszol erre. A TSS a kezdeti ötlettől az üzembe helyezésig a projekt minden fázisában átgondolt támogatást nyújt. Ennek során a hangsúly nem csak a jelenlegi megoldáson, hanem az elkövetkezendő években történő esetleges innovációkon, automatizáláson és integráción is van.

„Akkor is úgy tervezünk, hogy ügyfeleink a piac fejlődésével együtt tudjanak növekedni ha a csarnok már megépült” – *Alexander Unden, rangidős értékesítési támogató*

**A működő tudás: több száz projekt, mint tapasztalat-forrás**

A TSS egyik legfontosabb sikertényezője a világszerte megvalósított több ezer elrendezésből és több száz rendszerprojektből származó kiterjedt tudásbázishoz történő hozzáférés. E projektek mindegyike értékes ismereteket nyújt - a tervezés, a végrehajtás és a mindennapi gyakorlat terén. Ez a kollektív tapasztalat szisztematikusan integrálódik az új projektekbe, és lehetővé teszi a TSS számára, hogy már a korai szakaszban felismerje a potenciális kihívásokat, alkalmazza a bevált gyakorlatokat, és gyorsan innovatív megoldásokat alkalmazzon.

Az eredmény: kifinomult, kockázat-optimalizált és jövőbiztos rendszerkoncepciók, amelyek a kipróbált és bevált szaktudáson alapulnak - ugyanakkor az ügyfelek egyedi igényeire szabottak.

„Tény, hogy ügyfeleink épp annyira sajátosak, mint amilyenek a megoldásaink.” – *Alexander Unden, rangidős értékesítési támogató*

**A kérdőív: a digitális rajt az intelligens gyártás felé**

A LiSEC gépekre vonatkozó ajánlati kérdőív minden projekt-tervezés alapja; egyfajta digitális alapként szolgál az összes releváns paraméter rögzítéséhez, mint például:

* Infrastruktúra és gyártási logisztika
* A termékek és formátumok sokoldalúsága
* Automatizáltsági fok és interfészek
* Energiaigény és fenntarthatósági célok
* Szoftver-integráció és az Ipar 4.0 követelményei

Ez a strukturált nyilvántartás szolgál az olyan méretezhető és jövőbiztos rendszerek alapjául, melyek rugalmasan alkalmazkodnak a piac változó követelményeihez.

Minél egyértelműbb a célok meghatározása, annál pontosabb és gyorsabb lesz a tervezési szakasz - a projektek agilis és jövőorientált megvalósításával összhangban.

**Adatvezérelt, szimulált, hálózatba kapcsolt: a berendezés-tervezés új módja**

A digitális eszközök, például a rendszerszimulációk és a kifinomult teljesítmény-előrejelzések segítségével a jövőben minden berendezés már az első csavarok előtt virtuális életre kel. A kockázatok már a korai szakaszban felismerhetők, a folyamatok optimalizálhatók, a lehetőségek pedig láthatóvá tehetők.

**Több mint tanácsadó - valódi innovációs partner**

A LiSEC azonban nem áll meg itt: A TSS részletes leírásokat készít a munkafolyamatokról és pontos számításokat végez a csatlakoztatott terhelésekre, például az elektromos áramra és a sűrített levegőre vonatkozóan. A milliméter pontosságú tervezés különösen a meglévő gyártóüzemek átalakítása és korszerűsítése során bír nagy fontossággal. Ekkor kell tisztázni az olyan kérdéseket, mint például:

* Hogyan valósítható meg szerelés a termelés leállása nélkül?
* Mely gépeket lehet tovább használni?
* Hogyan lehet a kimenő teljesítményt stabilan tartani az átállási fázis során?

**Partnerség szemmagasságban - innováció a kooperáción keresztül**

„Minden ügyfelünknek a legjobbat nyújtjuk, és a legtöbbet hozzuk ki a LiSEC-megoldásokból - kifejezetten ügyfeleinkre szabva” - mondja Alexander Unden.

**Túl a mérnöki munkán: Tanácsadás stratégiai jövőképpel**

A LiSEC Technical Sales Support nemcsak műszaki tervezést kínál – hanem **stratégiai gyártási architektúrát is**. Ide számítanak a következők:

* Fenntarthatósági értékelések és energiaoptimalizálás
* Zöldmezős projektek
* AutoCAD-tervezés az utólagosan felszerelhető megoldásokhoz és bővítésekhez
* Optimalizált szerelési koncepciók a folyamatban lévő gyártás során
* A meglévő géppark intelligens kihasználása

A cél: **Olyan gyártóberendezések, amelyek velünk együtt gondolkodnak** - és hosszú távon gazdaságosak, digitálisan összekapcsolhatók és ökológiailag fenntarthatóak.

**Az innováció közös formálása**

A TSS az **innováció mozgatórugója**, nem csupán végrehajtója. Az ügyfelekkel való szoros együttműködés nemcsak jobb megoldásokat eredményez, hanem a technológiai ugrást is elősegíti. Minden egyes projekt egy tudáson, tapasztalaton és intelligens technológiákon alapuló növekvő, tanuló rendszer építőköve.

**„Minden tevékenységünk középpontjában - a kezdeti ötlettől egészen a folyamatos gyártásig - az ügyfél és az ő céljai, kihívásai és elképzelései állnak. A mi feladatunk nem csupán az, hogy megoldásokat szállítsunk, hanem az, hogy ügyfeleinkkel közösen formáljuk a jövőt.”**  
– *Michael Palmanshofer, ügyvezető, LiSEC Technical Sales Support*

Photos: © LiSEC

Ein Bild, das Kleidung, Person, Mann, Menschliches Gesicht enthält.

KI-generierte Inhalte können fehlerhaft sein.

© LiSEC; Amikor a víziók formát öltenek: a Technical Sales Support részleg a vevőkkel közösen hozza létre a következő LiSEC berendezést.



© LiSEC; A tervezési fázis a középpontban: a Technical Sales Support részleg a vevőkkel közösen dolgozik a LiSEC berendezésen.

**Bemutatkozik a LiSEC**

A Seitenstetten/Amstetten székhelyű LiSEC a világ számos országában működő vállalatcsoport, amely több mint 60 éve kínál egyedi és átfogó megoldásokat a síküveg-megmunkálás és -nemesítés területén. 2024-ban a csoport több mint 25 telephelyen kb. 1300 munkatársat foglalkoztatott, és forgalma 95 százalékot meghaladó exporthányad mellett majdnem 300 millió eurót tett ki. A LiSEC neve a síküveg-megmunkálás teljes értékteremtési láncában egyet jelent a kiváló minőségű gépekkel és berendezésekkel, valamint a szoftvert is tartalmazó, integrált komplett megoldásokkal. A termékportfólióban üveg méretre vágásához, üvegélek és üvegfelületek megmunkálásához, hőszigetelő és többrétegű üvegek gyártásához használható önálló gépek és komplett gyártósorok, valamint a mögöttük álló intra- és extralogisztika is megtalálható. Az ügyfelek számára előnyös, hogy egy olyan teljes körű szolgáltatóval dolgozhatnak együtt, amely a nagy projektek megvalósítására vonatkozó gazdag tapasztalattal, valamint globális szervizhálózattal rendelkezik.

**További információ:**  
Claudia GUSCHLBAUER

Marketing és vállalati kommunikációs igazgató

LiSEC Austria GmbH  
Peter-Lisec-Str. 1 – 3353 Seitenstetten, Ausztria  
Tel.: +43 7477 405-1115  
Mobil: +43 660 871 58 03  
E-mail: [claudia.guschlbauer@lisec.com](mailto:claudia.guschlbauer@lisec.com) – [www.lisec.com](http://www.lisec.com/?utm_source=Press-Release&utm_medium=Word-PDF&utm_campaign=DE)